**PRESSEMELDING** Lødingen 19.12.10

Lødingen Næringsforum (LNF) har med stor interesse fulgt diskusjonene rundt fremtidige samferdselsutfordringer i regionen, bl.a. har felles uttalelse til NTP 2014-2023 fra de 4 regionrådene Ofoten, Sør-Troms, Lofoten og Vesterålen vært interessant. Det er positivt at disse 4 regionene har kommet frem til en felles uttalelse som de kan stille seg bak, selv om regionene kan ha ulike interesser på noen områder. Samtidig registrerer LNF at fokuset på aksen øst/vest er vesentlig større enn fokuset rundt aksen nord/sør. Det er bl.a. viktig å i større grad markere at fremtidig trasè for E6 gjennom Hamarøy og Tysfjord må sees i sammenheng med en fremtidig trasè for E10 gjennom Sortland –Evenes.

På bakgrunn av dette inviterte LNF til et møte mellom ordførere og næringsliv i Tysfjord, Hamarøy og Lødingen kommuner. Disse kommunene tilhører hver sine regionråd (hhv Ofoten, Salten og Vesterålen), og møtets hensikt har vært å diskutere felles interesser rundt det ovenfornevnte temaet. Møtet fant sted torsdag 18.11.10, og følgende deltok:

ordfører Rolf Steffensen (Hamarøy kommune), ordfører Anders Sæter (Tysfjord kommune), ordfører Vibeke Tveit (Lødingen kommune), varaordfører Liv Lund Skarvik (Hamarøy kommune). Fra næringslivet deltok Steve Strøm – Transportør Steve Strøm AS. I tillegg deltok Bjørn Hegstad og fra Lødingen kommune, samt Randi Normann, Lødingen Næringsforum.

På møtet ble man enige om følgende:

En arbeidsgruppe bestående av ordførerne fra de 3 kommunene og representanter fra næringslivet skal opprettes. Denne arbeidsgruppen skal bl.a. følge prosessen rundt KVU for E6 Hamarøy- Ballangen og KVU for E10 Sortland- Evenes. Neste møtedato settes i forhold til prosess rundt KVU.

Følgende momenter ble påpekt:

* Valg av fremtidige nord/sør – øst/vestforbindelser må ses i en nøye sammenheng. Valget av fremtidig trasè for E6 gjennom Hamarøy og Tysfjord står i en nøye sammenheng med valget av fremtidig krysningspunkt/forbindelse mellom E6 fra/til Lofoten, Vesterålen og sør-Troms over Bognes/Lødingen- sambandet.
* Av hensyn til viktige nærings- og samfunnsinteresser både i de berørte kommunene og i regionene de er en del av, er det avgjørende at valgene som tas kan realiseres innen akseptable tidshorisonter, dvs så fort som overhode mulig. Konseptvalg som skaper ytterligere usikkerhet om når og evt hvorvidt påtrengende utbedringer vil bli gjort, er ikke akseptable.
* Forbindelsen mellom E6 og E10 over Bognes- Lødingen sambandet forutsetter at flaskehalsene mellom Fauske og Bognes, samt Kåringen nord for Lødingen sentrum blir eliminert.

Ta gjerne kontakt med undertegnede.

Lødingen Næringsforum

Randi Normann (sign)

Styreleder

Mob: 93 42 08 06